الفندق: فندق المدينة هارموني
 التقييم: “فندق لا يستحق ٥ نجوم”. السعر. لا تستطيع سماع الأذان من الحرم للاسف للاسف السعر مجرد إغراء وعند الدخول للفندق اخدم نفسك بنفسك فندق ٥ نجوم والكوفي شوب يقفل الساعة ١٠ مساء يعني مشروبات ساخنة لا يوجد الميني بار مجرد سخان مويه ومعاه كاستين شرب للماء يا ريت تبع كوفي ولا شاهي.بوفيه الإفطار سيء حقيقة وما فيه ترتيب من الموظفين وأول مرة بحياتي اشوف فندق رامي تفاح وبرتقال بثلاجة مع بعض كاني داخل حلقة خضار وفواكه .موظفي الاستقبال تبع المزاج اذا رايقين يا سلام وإذا غير كذا الله يستر عليك طبعا لا تحاول تطلب اي خدمة لأنهم مضغوطين جدا وحيقولوا لك بعد نص ساعة ويصير قابلني اذا جاك الي طلبته.الروم سيرفيس علقت ورقة تنظيف الغرفة من الظهر وحتى الساعة ٨ ونص مساء ما جاء احد اشكر صراحة جماعة حمل الحقائب كانوا رائعين في الدخول والخروج من الفندقبصراحة مدير التسويق عندهم احسه عمل تسويق للغرف بأسعار مغرية وممكن ما كان منتبه انه الموظفين ما عندهم استعداد لها الشي او كان متعمد يشغل الغرف في ها الوقت ويكسب فلوس فترة معينة ونسي الأضرار طويلة المدى الي الفندق حيكتسبها منها انه مستحيل  يغش النزيل ويفهمه ان هذا نظام فندق ٥ نجوم للاسف بجانب التجربة السيئة الي مر فيها النزيل في مكان كان يفترض يعطيه ذكرى طيبة وراحة .عن نفسي لو قالوا الغرفة ببلاش ما حرجع لهذا الفندق لانه بكل أمانه المفروض يكون اثنين او ثلاث نجوم بالكثير .